Document ID: 31989D0162

31989D0162
L 061/48
SLUŽBENI LIST EUROPSKE UNIJE
10.02.1989.
ODLUKA KOMISIJE
od 10. veljače 1989.
o dopuni priloga Direktivi Vijeća 82/894/EEZ o prijavi bolesti životinja unutar Zajednice
(89/162/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 82/894/EEZ od 21. prosinca 1982. o načinu prijave bolesti životinja unutar Zajednice (1), kako je izmijenjena Uredbom (EEZ) br. 3768/85 (2), a posebno njezin članak 5. stavak 2.,
budući da epidemiološka situacija u pogledu određenih bolesti koje nisu pokrivene Direktivom 82/894/EEZ može predstavljati dodatnu prijetnju stadima Zajednice;
budući da se stoga te dodatne bolesti moraju dodati popisu onih koje podliježu prijavi;
budući da se trebaju također dostaviti dodatne informacije u pogledu vrsta koje još nisu spomenute u Direktivi, a koje mogu oboljeti od navedenih bolesti;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Direktiva 82/894/EEZ ovim se izmjenjuje kako slijedi:
1.
Prilogu I. dodaje se sljedeće:
„Afrička konjska koga
Vezikularni stomatitis
Kuga malih preživača
Groznica riftske doline
Bolest kvrgave kože
Boginje ovaca i koza
Zarazna hematopoetska nekroza”;
2.
na kraju redova 7, 8 i 9 stavka 1. Priloga II. dodaje se sljedeće:
„(f)
kopitari; (g) ribe; (h) divlje vrste”.
Članak 2.
Ova je Odluka upućena državama članicama.
Sastavljeno u Bruxellesu 10. veljače 1989.

Labels: 12
0
6